open-index/open-wikipedia-markdown huggingface dataset:
Denmark

**Denmark** adolah sabuah nagara konstituen Nordik di Eropa Utara. Nagara ko bagian metropolitan dan konstituen Karajaan Denmark tapadek, sabuah nagara kasatuan konstitusional nan mancakuik wilayah otonom Kapulauan Faroe jo Greenland di Samudra Atlantik Utara. Metropolitan Denmark adolah nagara Skandinavia paliang selatan, talatak di barat daya jo selatan Swedia, di selatan Norwegia, jo utara Jerman, nan babagi tanah pendek jo satu-satunyo parbatasan.

Denmark tadiri dari bagian utara samananjung Jutlandia sarato kapulauan jo 406 pulau. Dari jumlah ko, pulau tagadang adolah Selandia, dimano ibu kota Kopenhagen barado, diikuik i Pulau Juntlandia Utara, Funen, jo Lolland. Nagara ko data jo saketek katinggian, punyo katinggian rato-rato di ateh parmukaan lauik 31 meter (32 kaki). Titiak alami tatinggi adolah Møllehøj, nan bakatinggian 170, 86 meter (560,56 kaki). Denmark punyo iklim sadang, ditandoi dek musim dingin ringan, dengan suho rato-rato di bulan Januari 1,5 °C (34,7 °F), jo musim paneh nan sajuak, dengan suhu rato-rato di bulan Agustus 17,2 °C (63,0 °F).

Politik di Denmark bajalan di bawah karangko nan diatur dalam Konstitusi Denmark. Patamo kali ditulih pado tahun 1849, nan mandirian nagara badaulaik dalam bantuak monarki konstitusional, sarato sistem parlementer perwakialan. Rajo sacaro rasmi mamacik kuaso eksekutif jo mamimpin Dewan Nagara (dewan rahasio). Dalam praktiknyo, tugas monarki basifat sangaik representatif jo seremonial, takah pengangkatan jo pambarhantian rasmi Pardano Mentari jo menteri Pamarentahan lainnyo. Rajo indak batangguang jawab ateh tindakannyo, jo pribadi mereka adolah kiramaik. Rajo katurunan Ratu Margrethe II alah manjadi kapalo nagara sajak 14 Januari 1972.

Populasi Denmark, sabagaimano didaftarkan oleh Statistik Denmark, adolah 5,82 juta pado April 2020. Denmark punyo salah ciek populasi tatuo di dunia, jo usia rato-rato 41,9 tahun, jo 0,97 laki-laki per padusi.

## Referensi
Bina Tama FM

{{Infobox radio station
| name                = Bina Tama FM Palembang
| city                = Palembang
| above               = PT Radio Bina Tama Palembang
| callsign            = 
| logo                = 
| logo_size           = 
| logo_alt            = 
| logo_caption        = 
| image               = 
| image_size          = 
| image_alt           = 
| caption             = 
| area                = Patungraya agung
| frequency           = FM
| branding            = 
| slogan              = *Hiburan Dan Edukasi*
| format              = 
| subchannels         = 
| network             = 
| affiliations        = 
| owner               = 
| licensee            = 
| operator            = 
| sister_stations     = 
| founded             = 
| airdate             = 
| last_airdate        = 
| former_callsigns    = 
| former_names        = 
| former_frequencies  = 
| callsign_meaning    = 
| licensing_authority = Kementerian Komunikasi dan Informatika Republik Indonesia
| facility_id         = 
| class               = 
| power               = 
| erp                 = 
| haat                = 
| coordinates         = 
| translators         = 
| repeaters           = 
| webcast             = 
| website             = 
| child               = 
|embed_header=Informasi tambahan
|embedded=
Kakaisaran Latin

**Kakaisaran Latin**, nan disabuik juo **Kakaisaran Latin di Konstantinopel**, adolah salah satu nagara feodal Salibi nan didirikan dek Tantara Salib Kaampek di wilayan nan dirabuik dari Kakaisaran Bizantium. Kakaisaran Latin iko bamukasuik untuak manggantian Kakaisaran Bizantium sabagai suatu Kakaisaran Romawi di timur nan diakui dek urang-urang Eropa Barat, di mano kaisar nan baagamo Katolik batahta manggantian kaisar Romawi Bizantium sabalunnyo nan baagamo Ortodoks Timur. Mukasuik utamo pandirian Kakaisaran Latin ko dirancang dek Venesia, nan maanjuakan pambantukannyo dami kauntungannyo surang.

## Caliak pulo

* Kakaisaran Romawi
* Kakaisaran Romawi Timur
* Parang Salib

## Rujuakan
Dominika

**Dominika**, sacaro rasmi **Persemakmuran Dominika**, adolah sabuah nagara kapulauan di Karibia. Ibu kotanyo, Roseau, talatak di sisi barat pulau. Sacaro geografis talatak sabagai bagian dari rantai Kapulauan Windward di kapulauan Antillen Ketek di Lauik Karibia. Tetangga nan tadakek Dominika adolah duo wilayah konstituen Uni Eropa, departemen lua nagari Parancih, Guadeloupe di barat lauik jo Martinik di selatan-tenggara. Ukuran nagara iko sakitar 289,5 mil persegi (750 km2) sarato panjangnyo sakitar 29 mil (47 km) jo leba 16 mil (26 km).

Dominika adolah nagara demokrasi parlementer dalam Persemakmuran Banso-Banso. Persemakmuran Dominika adolah salah ciek dari saketek republik di Karibia. Presiden adolah kapalo nagara, samantaro kuaso eksekutif barado di kabinet nan dipimpin oleh pardano mantari. Parlemennyo unikameral tadiri dari 30 anggota nan dipiliah langsuang jo sambilan senator, nan dapek ditunjuak oleh presiden atau dipiliah oleh anggota majelis lainnyo.

Manuruik hasia sensus awal 2011, Dominika punyo panduduak 71.293 jiwa. Tingkek partumbuahan panduduak sangaik randah, tarutamo disababkan dek emigrasi ka Kapulauan Karibia nan labiah makmur, sarato ka Baritania Rayo, Amerika Sarikat, Kanada, jo Australia. Pakiroan panduduak partangahan tahun 2021 adolah 72.412.

## Rujukan
Republik Dominika

**Republik Dominika** adolah sabuah nagara nan talatak di pulau Hispaniola di kapulauan Antillen Gadang di kawasan Karibia. Nagara ko manempati limo per salapan bagian timur pulau, nan dibagi jo Haiti, manjadian Hispaniola salah ciek dari duo pulau nan dibagi duo negara badaulaik, salain Saint Martin. Republik Dominika adolah nagara tagadang kaduo di Antillen badasarkan wilayah (sasudah Kuba) jo laweh 48.671 kilometer persegi (18.792 sq mi), sarato panduduak tagadang katigo, dengan sakitar 10,7 juta urang. Ibu kota jo kota tagadangnyo adolah Santo Domingo. Bahaso rasminyo adolah bahaso Spanyol.

Sistem pamarentahannyo iolah demokrasi perwakilan atau republik demokratis, jo tigo cabang kuaso: eksekutif, legislatif, jo yudikatif. Presiden mangapaloi cabang eksekutif jo manjalankan undang-undang nan disahkan kongres, ma angkek kabinet, jo manjadi panglimo tatinggi angkatan basinjato. Legislatif nasional adolah bikameral tadiri dari Senat nan punyo 32 anggota jo Kamar Deputi nan punyo 178 anggota.

Panduduak Republik Dominika adolah 11.117.873 pado tahun 2021. Pado tahun 2010, 31,2% panduduaknyo bausia di bawah 15 tahun, jo 6% di ateh 65 tahun. Dipakirokan ado 102,3 laki-laki untuak satiok 100 padusi pado tahun 2020.

## Rujukan
Ekuador

**Ekuador** atau sacaro rasmi **Republik Ekuador** adolah sabuah nagara di barat lauik Amerika Selatan, ba batehan jo Kolombia di utara, Peru di timur jo selatan, sarato Samudra Pasifik di barat. Ekuador mancakuik pulo Kapulauan Galapagos di Pasifik, sakitar 1000 kilometer (621 mi) di sabalah barat daratan utamo. Ibu kota jo kota tagadangnyo adolah Quito. 

Ekuador diparintah oleh Presiden nan dipiliah sacaro demokratis untuak maso jabatan ampek tahun. Presiden Ekuador kini ko, Guillermo Lasso, manjalankan kuasonyo dari kepresidenan Palacio de Carondelet di Quito. Konstitusi kini ko ditulih dek Majelis Konstituante Ekuador nan dipiliah pado tahun 2007, sarato di satujui malalui referendum pado tahun 2008. Sajak tahun 1936, pamungutan suaro diwajibkan untuak kasadoan urang nan melek huruf bausia 18-65 tahun, opsional untuak kasadoan warga nagara lainnyo.

Iklim di Ekuador umumnyo tropis sarato bavariasi manuruik katinggian jo wilayah, karano perbedaan katinggian dan, pado tingkek tatantu, kadakek annyo jo khatulistiwa. Dataran randah pasisia di bagian barat biasonyo angek jo suhu sakitar 25 °C (77 °F). Daerah pasisia dipangaruahi oleh arus lauik jo paneh sarato hujan antaro Januari jo April.

Puncak Gunuang Chimborazo (6.268 m, atau 20.560 kaki, di ateh parmukaan lauik), gunuang tatinggi di Ekuador, adolah titiak tajauah dari pusek Bumi di parmukaan Bumi karano bantuak planet nan elipsoid.

Panduduak Ekuador baragan sacaro etnis dan dipakiroan tahun 2021 bajumlah 17.797.737. Kalompok etnis nan tagadang (per 2010) adolah Mestizo.

## Rujukan
El Salvador

**El Salvador** atau sacaro rasmi **Republik El Salvador** adolah sabuah nagara di Amerika Tangah. Babatehan jo Honduras di timur lauik, Guatemala di barat lauik sarato Samudra Pasifik di selatan. Ibu kota jo kota tagadangnyo adolah San Salvador.

Nagara ko, basamo jo kasadoan Amerika Tangah, adolah salah satu wilayah seismologi paliang aktif di Bumi, talatak di ateh tigo lempeang tektonik gadang nan mambantuak permukaan bumi. Pergerakan lempeng-lempeng ko manyababkan gampo bumi jo aktivitas vulkanik di wilayah tu.

Politik El Salvador tajadi dalam karangko republik demokrasi perwakilan presidensial, di mano Presiden El Salvador adolah kapalo nagara jo kapalo pamarentahan, dan kuaso eksekutif dijalankan oleh pamarentahan. Kuaso legislatif dipacik dek pamarentah jo DPR. Yudikatif independen dari eksekutif jo legislatif. *[[Economist Intelligence Unit|The Economist Intelligence Unit]]* manilai El Salvador sabagai "rezim hibrida" pado tahun 2022.

Panduduak nagara ko pado tahun 2023 dipakirokan mancapai 6,5 juta jiwa, dibandiangan jo 2.000.000 pado tahun 1950. Salamo parang saudaro, sajumlah gadang urang Salvador pindah ka Amerika Sarikat. Pado tahun 2008, mereka manjadi salah ciek kelompok imigran tagadang di AS.

## Rujukan
Basmalah

**Basmalah** (bahaso Arab: بَسْمَلَة, *basmalah*; disabuik juo **Bi-smi llāh**; بِسْمِ ٱللَّٰهِ, "Jo manyabuik namo Allah", atau **Tasmiyyah**, تَسْمِيَّة) adolah frasa dalam agamo Islam nan bamakna "Jo manyabuik namo Allah Nan Maha Pangasiah jo Maha Panyayang" (bahaso Arab: بِسْمِ ٱللَّٰهِ ٱلرَّحْمَٰنِ ٱلرَّحِيمِ, *bi-smi llāhi r-raḥmāni r-raḥīmi*). Bacaan iko diucapkan satiok surang Muslim malakukan sumbayang jo dianjurkan dibaco satiok mamulai kagiatan sahari-harinyo sahinggo apo pun nan inyo karajoan samato-mato niaik karano Allah sarato mandapek an restu ateh karajonyo tu.

Salain digunoan dalam kagiatan harian, digunokan pulo dalam konstitusi nagara nan manatapkan Islam sabagai agamo rasmi jo umumnyo kalua dalam pambukaan/mukadimah konstitusi tasabuik, takah  Arab Saudi, Bahrain, Bangladesh, Brunei, Iran, Irak, Kuwait, Libya, Maladewa, Mesir, Pakistan, Tunisia, jo Uni Emirat Arab.

Basmalah ado disatiok surek dalam al-Qur'an, kacuali Surek at-Taubah. Parbantahan umaik muslim takaik panggunoan basmalah dalam mushaf al-Quran (ado nan mamakainyo, ado nan indak) mancapai kasapakatan akhia katiko tabiknyo Edisi Kairo, nan di dalamnyo mamuek basmalah sabagai ayat patamo Surek al-Fatihah, tapi digunoan pulo sabagai awalan dari 112 surek nan lainnyo, ditandoi sabagai ayaik indak banomor.

Kato basmalah dipakirokan punyo varian awal nan alah muncua dalam manuskrip Arab sajak abaik ka-5 jo ka-6.

## Rujukan
Grenada

**Grenada** (bahaso Kreol Grenada Parancih: *Gwenad*) adolah sabuah nagara pulau di Hindia Barat di Lauik Karibia, ujuang selatan rantai pulau Grenadine. Grenada tadiri dari pulau Grenada, duo pulau ketek, Carriacou jo Petite Martinique, sarato babarapo pulau ketek di sabalah utara pulau utamo jo marupokan bagian dari Grenadine. Itu talatak di barat lauik Trinidad jo Tobago, di timur lauik Venezuela, jo barat daya Saint Vincent jo Grenadine, nan lawehnyo 348,5 kilometer persegi (134,6 sq mi). Ibu kotanyo adolah St. George's. Grenada dikenal juo sabagai "Pulau Rempah" karano produksi tanaman palo jo bungo palo.

Grenada adolah sabuah karajaan Persemakmuran dengan Charles III sabagai kapalo nagara, diwakiakan sacaro lokal dek surang gubernur jenderal. Kuaso eksekutif talatak pado kapalo pamarentahan, Pardana Mantari. Peran gubernur jenderal sabagian gadang basifat seremonial, sadangkan pardano mantari biasonyo pamimpin partai tagadang di Parlemen.

Pado Juli 2021, dipakirokan Grenada punyo panduduak 124.523 jiwa, nan mayoritas (82%) katurunan urang Afrika nan dipabudak.

## Rujukan
Guatemala

**Guatemala** atau sacaro rasmi **Republik Guatemala** (bahaso Spanyol: *República de Guatemala*) adolah sabuah nagara di Amerika Tangah. Di utara jo barat babatehan jo Meksiko, di timur lauik jo Belize sarato Lauik Karibia, di timur jo Honduras, di tenggara jo El Salvador sarato di selatan jo Samudra Pasifik. Ibu kotanyo adolah Kota Guatemala.

Namo "Guatemala" barasal dari kato Nahuatl *Cuauhtēmallān*, atau "tampek banyak pohon", turunan dari kato Maya K'iche' untuak "banyak pohon" atau mungkin labiah spesifik, untuak Cuate /Pohon Cuatli Eysenhardtia. Iko adolah namo nan diagiahan dek prajurit Tlaxcaltecan nan mangawanan Pedro de Alvarado salamo Panaklukan Spanyol ka wilayah ko.

Pamarentahan Guatemala barado dalam karangko republik demokrasi konstitusional dima Presiden adolah kapalo nagara jo kapalo pamarentahan, jo sistem multipartai. Kuaso legislatif dipacik dek pamarentah jo Kongres Republik. Yudikatif independen dari eksekutif jo legislatif.

Guatemala punyo panduduak 17.608.483 (perkiraan 2021). Jo hanyo 885.000 pado tahun 1900, patumbuahan panduduak tacapek di Balahan Barat salamo abad ka-20. Sensus patamo Republik Guatemala dilakukan pado tahun 1778.

## Rujukan
Estonia

**Estonia**, atau sacaro rasmi **Republik Estonia**, adolah sabuah nagara di tapi Lauik Baltik di Eropa Utara. Talatak di Dataran Eropa Timur antara 57°30′ dan 59°49′ N dan 21°46′ dan 28°13′ BT, babatehan di utara jo Taluak Finlandia di sabarang Finlandia, di barat jo lauik sabarang Swedia, di selatan jo Latvia, sarato di timur jo Danau Peipsi dan Rusia. Wilayah Estonia maliputi 45.339 km2 (17.505 sq mi), dimano 4,6% perairan padalamannyo. Katiko dimasuak an teritorial lauik, parbatasannyo maliputi 70.177 km2 (27.095 sq mi).

Ibu kota Tallinn jo Tartu adolah duo daerah perkotaan tagadang di nagara ko. Bahaso Estonia adolah bahaso asli jo bahaso rasmi nagara; itu adolah bahaso patamo dari mayoritas panduduaknyo, sarato bahaso Finnic kaduo nan paliang banyak digunoan di dunia.

Estonia marupokan nagara republik parlementer kasatuan. Parlemen unikameral Riigikogu bafungsi sabagai legislatif jo pamarentah sabagai eksekutif.

Manuruik sensus 2021, panduduak Estonia bajumlah 1.331.824 urang. Sabalum Parang Dunia II, etnis Estonia marupokan 88% dari populasi, jo sisonyo minoritas 12%. Kalompok minoritas tagadang pado tahun 1934 adolah urang Rusia, Jerman, Swedia, Latvia, Yahudi, Polandia, jo Finlandia.

## Rujukan
Helsinki

**Helsinki** adolah ibu kota sarato kota nan tapadek di Finlandia. Barado di tapi sabalah selatan nagara ko, Helsinki talatak di selatan propinsi Uusimaa. Kota Helsinki lawehnyo 715.48&nbsp;km2, dan panduduaknyo tacatek ado sabanyak 664.921 urang pado Januari 2023. Helsinki jo wilayah urban sakuliliangnyo pado 2022 dipakiroan bapaunyi sabanyak 1.340.363 urang.


Lutheran Cathedral Helsinki edit.jpg|Helsingin tuomiokirkko. 
Catedral Uspenski, Helsinki, Finlandia, 2012-08-14, DD 03.JPG|Uspenskin katedraali. 
Eduskuntatalo 20211025.jpg|Eduskuntatalo. 
Helsinki Hauptbahnhof 2005 08.jpg|Helsingin päärautatieasema. 
Esplanadi, Helsinki, Finlandia, 2012-08-14, DD 01.JPG|Esplanadi. 
14-08-12-helsinki-RalfR-N3S 0367-044.jpg|Aleksanterinkatu. 
Linnanmäki ilmasta 27.5.2017.jpg|Linnanmäki. 
Suomenlinna.jpg|Suomenlinna. 
 

## Rujukan
Honduras

**Honduras** atau sacaro rasmi **Republik Honduras** adolah sabuah nagara di Amerika Tangah. Honduras babatehan jo Guatemala di barat, Nikaragua di tenggara, Taluak Fonseca di selatan, jo Taluak Honduras di utara. Ibu kota jo kota tagadangnyo adolah Tegucigalpa.

Honduras punyo garih pantai Karibia sapanjang 700 kilometer (430 mil) nan mambantang dari muaro Río Motagua di barat hinggo muaro Río Coco di timur, di Tanjung Gracias a Dios.

Honduras diatur dalam karangko republik demokrasi perwakilan presidensial. Presiden adolah kapalo nagara jo kapalo pamarentahan. Kuaso legislatif dipacik dek Kongres Nasional Honduras. Yudikatif independen dari cabang eksekutif jo legislatif. *[[Economist Intelligence Unit|The Economist Intelligence Unit]]* manilai Honduras sabagai "rezim hibrida" pado tahun 2022.

Honduras punyo panduduak 10.278.345 pado tahun 2021. Proporsi panduduak di bawah umua 15 tahun pado tahun 2010 adolah 36,8%, jo 58,9% baumua 15–65 tahun, sarato 4,3% baumua di ateh 65 tahun.

## Rujukan
Ubai Dillah Al Anshori

Ubai Dillah Al Anshori adolah penyair nan tinggal di Kota Padang Panjang. Ubai lahia di kota Pematangsiantar dan kini dipacayo menjadi Redaktur Sastra dan Budaya di Harian Umum Rakyat Sumbar sajak 2019 sampai kini. Salain sabagai redaktur dan dosen, inyo aktif maisi pelatihan, seminar, diskusi, pendampingan literasi sekolah, perancangan majalah sekolah maupun kampus.

## Karya-karya

* Setungkul Benang (2018)
* Tangan-Tangan Kisah (2022)
* Anggrainim Tugu dan Rindu (2018)

## Pemenang Lomba

* Pemenang I : Lomba Baca Puisi Pertunjukan Tingkat Sumatera
* Pemenang I : Lomba Baca Puisi Seabad Chairil Anwar, Taman Ismail Marzuki, Jakarta
* Pemenang I : Lomba Cipta Puisi AMUK Teater Medan 
## Rujuakan

*
Pompa

**Pompa** adolah masin untuak manggarakan fluida. Pompa manggerakan fluida dari tampek batokanan randah ka tampek batokanan nan labiah tinggi, untuak mangatasi pambedo tokanan iko maki diparuluan tanago (energi). Pompa untuak udaro biaso disabuik kompresor, kacuali untuak babarapo aplikasi batokanan randah, ajak di ventilasi, pamaneh, dan pandingin ruangan mako sabuikanyo manjadi kipeh atau **panghambuih** (*blower*).

## Pranala luar
* www.masterflopump.com  - Comprehensive descriptions of different pump types
* www.lightmypump.com  - Pump and pump system information
* Australian Pump Technical Handbook, 3rd edition, 1987, *Australian Pump Manufacturers' Association Ltd*
* Publications of Europump  and the Hydraulic Institute
* *[http://www.google.com/books?id=0hj-74hKaFEC&pg=PA16&ots=asp1-RTZXk&dq=Predicting+maintenance+of+pumps+using+condition+monitoring&hl=nl&sig=v0re3wlZ-kXnp10S1fgQ1JG6bIk#PPP1,M1 Predicting maintenance of pumps using condition monitoring]* Ray Beebe, Elsevier, 2004
* www.worldpumps.com
* Flash Animation of two lobe Roots Pump 
* Flash Animation of three lobe Roots Pump 
* Flash Animation metering pump -> push the start button!
Danau Laacher

**Danau Laacher** atau **Laacher See** (), adolah sabuah danau kaldera vulkanis jo diameter  talatak di Rhineland-Palatinate, Jerman, sakitar  barat laut Koblenz,  selatan Bonn, dan  barat Andernach. Danau iko tamasuak dalam Barisan Gunuang Eifel, dan marupakan bagian dari medan vulkanis Eifel Timur dalam Eifel Vulkanis nan labiah gadang. Danau iko tabantuak dek latusan Plinius sakitar 13.000 taun BP jo Indeks Dayo Ladak Vulkanis (VEI) 6, skala nan saroman jo latusan Pinatubo tahun 1991. Palapehan vulkanis nan diamati sabagai mofeta di pantai tenggara danau marupokan tando-tando vulkanisme nan indak aktif.

## Deskripsi
Danau iko babantuak lonjoang nan dikaliliangi dek tapian nan tinggi. Lavanyo dikali untuak batu giliang dari zaman Romawi sampai ditanamokannyo rol basi untuak manggiliang bijo-bijoan.

## Caliak pulo

* Daftar gunuang api di Jerman

## Rujuakan

## Bacoan lanjuik

* 
* 
* 
* 
* 

## Pautan lua

* Continuous event display of the 10 most recent registered seismic activities measured from the Laacher See
* 
* Apokalypse im Rheintal (Cornelia Park und Hans-Ulrich Schmincke)
* Martin Hensch, etal.: Deep low-frequency earthquakes reveal ongoing magmatic recharge beneath Laacher See Volcano (Eifel, Germany). Geophys. J. Int. (2019) 216, 2025–2036 doi:10.1093/gji/ggy532
* Michael W. Förster, Frank Sirocko: Volcanic activity in the Eifel during the last 500,000 years: The ELSA-Tephra-Stack .Global and Planetary Change (2016) (PDF)
Juni 2023

* **[[Gampo bumi Bantul 2023|Gampo bumi]]** bakaakuatan 6,4 M<sub>w</sub> nan mangguncang Bantul, Daerah Istimewa Yogyakarta, manewaskan ciek urang jo malukoi 11 urang.
* **[[Kacalakaan truk Londiani 2023|Truk balantak]]** di Londiani, Kericho, Kenya, manewaskan 52 urang jo malukoi 30 urang.
:  - 
 - 
 -  -  -  -  - 

:  
 -  -  - 

* Partai Demokrasi Baru nan dipimpin Kyriakos Mitsotakis *(poto)* mamparoleh kurisi tabanyak dalam **[[pamiliahan umum legislatif Yunani Juni 2023|pamiliahan umum legislatif Yunani]]**.
* Julius Maada Bio **[[pamiliahan umum Sierra Leone 2023|tapilih baliak]]** manjadi Presiden Sierra Leone.
:  - 
 - 
 -  -  -  -  - 

:   -  -  -  -  -  -  -  -  - 

* **[[Ladakan gas Yinchuan 2023|Ladak-an gas]]** di Yinchuan, Ningxia, Tiongkok, manewaskan 31 urang jo malukoi tujuah urang.
* **[[Tanggalamnyo parahu migran Kapulauan Canaria 2023|Tanggelamnyo parahu migran]]** di Kapulauan Canaria, Spanyol, manewaskan 35 migran.
* **[[Karusuahan pinjaro Támara 2023|Karusuahan pinjaro]]** di Támara, Honduras, manewaskan 46 narapidana jo malukoi tujuah narapidana.
* **[[Siklon Biparjoy]]** (*citra satelit*) nan manerjang India jo Pakistan manewaskan 12 urang jo malukoi 23 urang.
* **[[Insiden kapa selam Titan 2023|Tanggalamnyo]]** kapa selam Titan di Samudra Atlantik manewaskan limo panompang yaitu Suleman jo Shahzada Dawood, Hamish Harding, Paul-Henri Nargeolet, sarato Stockton Rush.
:  - 
 - 
 -  -  -  -  - 

:   -  -  - 

* **[[Sarangan sikola Mpondwe 2023|Sarangan sikola]]** di Mpondwe, Kasese, Uganda, manewaskan 42 urang jo malukoi salapan urang.
* **[[Balangga Carberry 2023|Balangga antaro bus jo truk semitrailer]]** di Carberry, Manitoba, Kanada, manewaskan 16 panompang jo malukoi sambilan panompang.
* **[[Tanggalamnyo parahu migran Messinia 2023|Tanggalamnyo parahu migran]]** di Messinia, Peloponnesa, Yunani, manewaskan 82 migran.

:   -  -  -  -  - 

* Pardano Mantari Italia ka-21 Silvio Berlusconi **[[Kamatian jo pamakaman kanagaraan Silvio Berlusconi|maningga dunia]]** pado umua 86 taun.
* **[[Kacalakaan bus Hunter Region 2023|Kacalakaan bus]]** di Hunter Region, New South Wales, Australia, manewaskan 10 panompang jo malukoi 25 panompang.
* Manchester City manjuarai Liga Champions UEFA untuak partamo kalinyo satalah **[[Final Liga Champions UEFA 2023|mangalahkan]]** Inter Milan.
* **[[Pesta Olahraga Difabel Asia Tenggara 2023|Pesta Olahraga Difabel Asia Tenggara]]** ditutuik di Phnom Penh, Kamboja.
* Presiden Amerika Serikat ka-45 Donald Trump *(poto)* **[[Dakwaan federal tahadap Donald Trump|didakwa]]** satalah panyelidikan jaksa khusus manuduahnyo manyimpan informasi rahasio sacaro indak sah.
:  - 
 - 
 -  -  -  -  - 

:   -  -  -  -  - 




* **[[Banjir Haiti 2023|Banjir]]** nan malando Haiti manewaskan 42 urang jo malukoi 85 urang.
* **[[Balangga kareta api Balasore 2023|Kareta api balangga]]** di Balasore, Odisha, India, manewasan 150 panompang jo malukoi labiah dari 600 panompang.
Guyana

**Guyana** atau sacaro rasmi **Republik Koperasi Guyana** adolah sabuah nagara di daratan utara Amerika Selatan. Wilayah nan dikuasoi Guyana talatak di antaro garih lintang 1° dan 9°LU, jo garih bujua 56° dan 62°B. Jo lawehnyo 215.000 km2 (83.000 sq mi), Guyana adolah nagara badaulaik katigo taketek di daratan Amerika Selatan sasudah Uruguay jo Suriname. Jo garih pantai Atlantik sapanjang 459 km (285 mil) di timur lauik, Guyana dibatehi oleh Venezuela di barat, Brasil di barat jo selatan sarato Suriname di timur. Ibu kota jo kota tagadangnyo iolah Georgetown.

Politik Guyana tajadi dalam karangko republik demokrasi perwakilan parlementer, dima Presiden adolah kapalo nagara jo kapalo pamarentahan, jo sistem multipartai. Kuaso eksekutif dijalankan dek Presiden jo Pamarentah. Kuaso legislatif dipacik dek Presiden jo Majelis Nasional Guyana. Sacaro historis, politik marupokan sumber katagangan di nagara ko, jo karusuhan ba kakarehan acok tajadi salamo pamilu. Salamo tahun 1970-an jo 1980-an, lanskap politik didominasi dek Kongres Nasional Rakyat.

Pado tahun 2022, panduduak Guyana dipakirokan bajumlah 795.408 urang. Mayoritas utamo (sakitar 90%) panduduak Guyana tingga di sapanjang garih pantai sampik nan bakisa dari leba 16 sampai 64 km (10 hingga 40 mil) ka padalaman jo hanyo mancakuik sakitar 10% dari total laweh daratan nagara.

## Rujukan
Haiti

**Haiti** (Parancih: *Haïti*; Kreol Haiti: *Ayiti*), atau sacaro rasmi **Republik Haiti** (Prancis: *République d'Haïti*; Kreol Haiti: *Repiblik d Ayiti*), dan sabalumnyo dikenal juo sabagai **Hayti**, adolah sabuah nagara nan talatak di pulau Hispaniola di kapulauan Antilles Gadang di Lauik Karibia, sabalah timur Kuba jo Jamaika, selatan Bahama sarato Kapulauan Turks jo Caicos. Nagara ko manempati tigo per salapan barat pulau nan babagi jo Republik Dominika. Di sabalah barat daya talatak Pulau Navassa ketek, nan diklaim oleh Haiti tapi dipasangketaan jo wilayah Amerika Sarikat dibawah administrasi federal. Haiti baukuran 27.750 km2 (10.714 sq mi), nagara tagadang katigo di Karibia badasarkan wilayah, jo punyo pakiroan panduduak 11,4 juta, manjadiannyo nagara tapadek di Karibia. Ibu kotanyo adolah Port-au-Prince.

Nagara ko punyo bantuak tapak kudo nan kasa sahinggo nyo punyo garih pantai nan sangaik panjang (1.771 km atau 1.100 mil), panjang ka duo sasudah Kuba di Antillen Gadang.

Pamarentahan Haiti barupo republik semi-presidensial jo sistem multipartai dima Presiden adolah kapalo nagara nan dipiliah sacaro langsuang malalui pamilihan umum nan dilakukan satiok limo tahun. Pardana Mantari batindak sabagai kapalo pamarentahan nan diangkek oleh presiden, dipiliah dari partai mayoritas di Majelis Nasional. Kuaso eksekutif dijalankan dek presiden jo pardana mantari nan basamo-samo mambantuak pamarentah.

Pado tahun 2022, panduduak Haiti dipakirokan 11.334.637. Pado tahun 2006, satangah dari panduduak bausia di bawah 20 tahun. Pado tahun 1950, sensus formal patamo manunjuakkan total panduduak 3,1 juta jiwa. Haiti rato-rato bapanduduak sakitar 350 urang per kilometer persegi (~900 per mil persegi), jo panduduaknyo takonsentrasi paliang banyak di daerah perkotaan, dataran pasisia, jo lambah.

## Rujukan
Islandia

**Islandia** adolah nagara kapulauan Nordik di Samudra Atlantik Utara jo di Samudra Arktik. Islandia marupokan nagara nan paliang jarang panduduaknyo di Eropa. Ibu kota jo kota tagadangnyo adolah Reykjavík, nan marupokan rumah dek sakitar 36% panduduak. Nagara ko marupokan bagian tagadang dari Pungguang Tangah Atlantik nan manjulang di ateh parmukaan lauik, jo dataran tinggi vulkanik tangahnyo nan acok malatuih.

Islandia barado di pasimpangan Atlantik Utara jo Samudra Arktik. Pulau utamo sapanuahnyo barado di selatan Lingkaran Artik, nan malewati pulau ketek Grímsey di lapeh pantai utara. Nagara ko talatak di antaro garih lintang 63 jo 68°N, sarato garih bujua 25 jo 13°B. Islandia labiah dakek ka daratan Eropa daripado ka daratan Amerika Utara, walaupun paliang dakek jo Greenland (290 kilometer; 155 mil laut). Islandia umumnyo masuak ka Eropa karano alasan geografis, sijarah, politik, budayo, bahaso, jo kahidupan sahari-hari.

Politik Islandia balansuang dalam karangko republik demokrasi perwakilan parlementer, dimano Presiden adolah kapalo nagara, sadangkan Pardana Mantari sabagai kapalo pamarentahan jo sistem multipartai. Islandia dapek dikatoan sabagai nagara demokrasi majelis tatuo di dunia, jo alah dinilai sabagai "demokrasi panuah" pado tahun 2021.

Manuruik sensus 2021, panduduak nagara ko bajumlah 387.800 jiwa. Panduduak asli Islandia barasal dari Nordik jo Gaelik. Hal iko tabukti dari bukti sastra nan barasal dari maso pamukiman sarato studi ilmiah salanjuiknyo takah golongan darah jo analisis genetik. Salah ciek studi genetik manunjuakkan bahwa mayoritas pamukim laki-laki  barasal dari Nordik, samantaro mayoritas padusi barasal dari Gaelik, nan bararti banyak pamukim Islandia adolah Norsemen nan mambaok budak Gelik.

## Rujukan
Jamaika

**Jamaika** (Patois Jamaika: *Jumieka*) adolah sabuah nagara pulau nan talatak di Lauik Karibia. Mancakuik area salaweh 10.990 kilometer persegi (4.240 sq mi), iko adolah pulau tagadang ka tigo di Antillen Gadang jo Karibia (sasudah Kuba jo Hispaniola). Nagara ko talatak di antaro garih lintang 17° jo 19°LU, sarato garih bujua 76° jo 79°B. Pagunuangan mandominasi bantuak nagara, takah pagunuangan Don Figuerero, Santa Cruz, jo May Day di barat, pagunuangan Dry Harbour di tengah, pagunuangan John Crow jo pagunuangan Biru di timur nan tadapek Puncak Gunuang Biru tatinggi di Jamaika, 2.256 m. Salain tu, nagara dikaliliangi dek dataran pantai nan sampik.

Jamaika punyo duo kota, nan patamo adolah Kingston, ibu kota jo pusek bisnis nan talatak di pantai selatan, jo nan kaduo adolah Taluak Montego, salah ciek kota paliang takenal di Karibia untuak pariwisata nan talatak di pantai utara. Palabuhan Kingston marupokan palabuhan alami tagadang katujuah di dunia.

Politik Jamaika barado dalam karangko demokrasi parlementer jo monarki konstitusional. Kapalo nagaranyo adolah Rajo Jamaika nan kini ko dipacik dek Rajo Charles III, nan diwakiakan sacaro lokal dek Gubernur Jendral Jamaika.

Parlemen Jamaika bikameral, tadiri dari Dewan Perwakilan Rakyat jo Senat. Anggota DPR dipiliah sacaro langsuang, dan manuruik gubernur jenderal nan paliang bisa mandapekan kayakinan mayoritas anggota DPR, mako diangkek manjadi Pardana Mantari. Senat dinominasikan basamo dek pardana mantari jo pemimpin oposisi di parlemen nan salanjuiknyo diangkek dek gubernur jenderal.

Manuruik sensus 2011, panduduak Jamaika bajumlah 2.697.983 jiwa nan dipakirokan naiak saketek di tahun 2018 manjadi 2.726.667 jiwa. Aka etnis panduduaknyo nan baragam tacamin dalam moto nasional "*Out of Many One People*" (Dari Banyak, Satu Orang). Sabagian gadang dari panduduak pado pakiroan tahun 2018 adolah katurunan Afrika atau sabagian Afrika, jo banyak nan malacak asanyo ka nagara-nagara Afrika Barat Ghana jo Nigeria. Wilayah niniak moyang utamo lainnyo adolah Eropa, Asia Selatan jo Asia Timur.

## Rujukan
Kiribati

**Kiribati** atau sacaro rasmi **Republik Kiribati** (bahaso Gilbert: *[Ribaberiki] Kiribati*), adolah sabuah nagara pulau di Oseania di tangah Samudra Pasifik. Nagara tadiri dari 32 atol jo ciek pulau karang tapancia, Banaba. Total laweh daratannyo adolah 811 km2 (313 sq mi) taseba di 3.441.810 km2 (1.328.890 sq mi) lautan. Ibu kotanyo, Tarawa Selatan, nan kini manjadi daerah tapadek, tadiri dari sajumlah pulau ketek nan dihubuangan dek sarangkaian jalan linteh.

Politik Kiribati tajadi dalam karangko republik demokrasi perwakilan parlementer, dimano Presiden (*Beretitenti*) adolah kapalo nagara jo kapalo pamarentahan, sarato sistem multipartai. Presiden bisa manjabaik tigo periode ampek tahun, jo tatap manjadi anggota majelis. Kabinet tadiri dari presiden, wakia presiden, jo 13 menteri nan ditunjuak dek presiden.

Pado tahun 2021, panduduak Kiribati dipakirokan bajumlah 121.388 jiwa, sadangkan sensus November 2020 manunjuakan panduduak 119.940. Sakitar 90% tingga di Kapulauan Gilbert, jo 52,9% di Tarawa Selatan, tamasuak Betio, kotapraja nan tagadang.

## Rujukan
Kosta Rika

**Kosta Rika** (sacaro harfiah "Pasisia Kayo") atau sacaro rasmi **Republik Kosta Rika** (Spanyol: *República de Costa Rica*), adolah sabuah nagara di kawasan Amerika Tangah-Utara, nan babatehan jo Nikaragua di utara, Lauik Karibia di timur lauik, Panama di tenggara, Samudra Pasifik di barat daya jo babatehan maritim samo Ekuador di selatan Pulau Cocos. Nagara ko bagian dari Lempeng Mikro Panama, nan mangarik lambek ka utara relatif ka Lempeng Karibia nan stabil.

Politik Kosta Rika balansuang dalam karangko republik demokrasi perwakilan presidensial, jo sistem multipartai. Kuaso eksekutif dijalankan dek Presiden sabagai kapalo nagara jo kapalo pamarentahan basamo kabinetnyo. Kuaso legislatif dipacik dek Dewan Perwakilan Rakyat nan dipiliah untuak maso jabatan ampek tahun, baitu pulo presiden. Kuaso yudikatif bajalan independen dari eksekutif jo legislatif tapi tatap talibaik dalam proses politik. Kosta Rika adolah sabuah republik jo sistem pengawasan jo kaseimbangan konstitusional nan kuaik. *[[Economist Intelligence Unit|The Economist Intelligence Unit]]* manilai Kosta Rika sabagai "demokrasi panuah" pado tahun 2022.

Pado tahun 2022, panduduak nagara ko dipakirokan bajumlah 5.204.411 jiwa, sadangkan sensus 2011 mahituang panduduak 4,3 juta jiwa nan taseba diantaro kalompok-kalompok barikuik: 83,6% bakulik putiah atau mestizo, 6,7% mulatto, 2,4% panduduak asli Amerika, 1,1% bakulik hitam atau Afro-Karibia; sarato 1,1% lainnyo, 2,9% indak ado jo 2,2% indak ditantuan. Pado tahun 2016, pakiroan PBB untuk panduduaknyo adolah 5,2 juta jiwa.

## Rujukan
Liechtenstein

**Liechtenstein** atau sacaro rasmi **Kepangeranan Liechtenstein** (Jerman: *Fürstentum Liechtenstein*) adolah nagara takuruang daratan gando sarato nagara mikro nan talatak di Pagunuangan Alpen antaro Austria jo Swiss. Sungai Rhine mambantuak kasadoan bateh barat Liechtenstein. Nagara ko marupokan nagara taketek ka anam di dunia. Diukua dari selatan ka utara, nagara ko punyo panjang sakitar 24 km (15 mil). Titiak tatingginyo adolah Grauspitz nan manjulang 2.599 m (8.527 kaki). Walaupun lokasinyo di Alpen, angin selatan nan bahambuih mambuek iklimnyo relatif sajuak. Di musim dingin, lereang gunuang sasuai bana untuak olahraga musim dingin.

Sistem politik nagara ko babantuak monarki semi-konstitusional nan dipimpin dek Pangeran Liechtenstein sabagai kapalo nagara, jo parlemen tapiliah nan mambalukan hukum. Nagara ko manggunoan demokrasi lansuang, dima pamiliah dapek mausulkan jo mansahkan amandemen konstitusi jo undang-undang sacaro independen dari badan legislatif. Kuaso eksekutif dipacik dek pamarentah nan tadiri dari Pardana Mantari jo ampek anggota mantari. Pangeran nan bakuaso manjadi wakia nagara dalam hubungan internasional, walaupun sabagian kuaso jo tangguang jawab alah disarahkan ka nagara Swiss. Salain tu, pangeran dapek mamveto atau mausulkan undang-undang, maadoan referendum, jo mambubarkan parlemen (walaupun mambubarkan ko dapek juo malalui referendum).

Jo panduduak 39.315 per 31 Desember 2021, Liechtenstein adolah nagara taketek kaampek di Eropa, sasudah Vatikan, San Marino, jo Monako. Panduduaknyo sabagian gadang babahaso Alemannik, sungguah pun sapatigonyo adolah urang asiang, tautamo panutua bahaso Jerman dari Jerman, Austria, jo Swiss, basamo jo urang Swiss, Italia, jo Turki. Urang-urang nan lahia di lua nagara marupokan duo patigo dari pakarajo nagara.

## Rujukan
Luksemburg

**Luksemburg** atau sacaro rasmi **Kadipaten Aguang Luksemburg** adolah nagara nan takuruang daratan di Eropa Barat. Babatehan jo Belgia di barat sarato utara, Jerman di timur, sarato Parancih di selatan. Ibu kota jo kota tapadeknyo, Kota Luksemburg, adolah salah ciek dari ampek kursi kalembagaan Uni Eropa (basamo jo Brussel, Frankfurt, jo Strasbourg) sarato kursi dari babarapo lembaga Uni Eropa, tautamo Pangadilan Keakiman Uni Eropa, otoritas keakiman tatinggi.

Nagara ko manjadi salah ciek nagara taketek du Eropa, manempati paringkek ka-168 dari 194 nagara badaulaik di dunia; ukurannyo sakitar 2.586 kilometer persegi (998 sq mi), nan panjang 82 km (51 mi) jo leba 57 km (35 mi). Itu talatak di garih lintang 49° jo 51° LU, sarato garih bujua 5° jo 7° E.

Luksemburg digambarkan sabagai "demokrasi panuah", jo demokrasi parlementer nan dipimpin dek monarki konstitusional. Kuaso eksekutif dijalanan dek Adipati Aguang jo kabinet, nan tadiri dari babarapo mantari. Sadangkan kuaso legislatif dipacik dek Kamar Deputi, badan legislatif nan tadiri dari anam puluah anggota, dipiliah lansuang untuak maso jabatan limo tahun dari ampek daerah pamilihan. Badan kaduo, Dewan Nagara (*Conseil d'État*), tadiri dari 21 panduduak biaso nan ditunjuak dek adipati aguang, bafungsi untuak manasehati kamar deputi dalam manyusun undang-undang.

Manuruik sensus tahun 2021, panduduak Luksemburg bajumlah 643.941 jiwa. Panduduak imigran maningkek pado abad ka-20 karano kadatangan imigran dari Belgia, Parancih, Itali, Jerman, jo Portugis; jo Portugis manjadi kalompok tagadang. Pado tahun 2013, sakitar 88.000 panduduak Luksemburg punyo kewarganegaraan Portugis.

## Catatan

## Rujukan
Hungaria

**Hungaria** (bahaso Hungaria: *Magyarország*) adolah sabuah nagara nan takuruang daratan di Eropa Tangah. Mancakuik laweh 93.030 kilometer persegi (35.920 sq mi), nagara ko babatehan jo Slowakia di utara, Ukraina di timur lauik, Rumania di timur jo tenggara, Serbia di selatan, Kroasia jo Slovenia di barat daya, sarato Austria di barat. Budapest adolah ibu kota nagara jo kota tagadangnyo; daerah perkotaan gadang lainnyo tamasuak Debrecen, Szeged, Miskolc, Pécs, jo Győr.

Hungaria punyo iklim musim sadang, jo musim paneh nan biasonyo angek jo tingkek kalambaban kasaluruahan nan randah tapi acok turun hujan sarato musim dingin basalju. Suhu tahunan rato-rato adolah 9,7 °C (49,5 °F).

Politik Hungaria balansuang dalam karangko republik demokrasi perwakilan parlementer. Pardana Mantari adolah kapalo pamarentahan dari sistem multipartai nan majemuk. Samantaro Presiden adolah kapalo nagara nan mamacik posisi seremonial.

Hungaria dipakiroan punyo panduduak 9.678.000, sabagian gadang barupo etnis Hungaria jo minoritas Rumania nan signifikan. Bahaso rasminyo, bahaso Hungaria, adolah bahaso Uralik nan paliang banyak digunoan di dunia jo di antaro babarapo bahaso non-Indo-Eropa nan digunoan sacaro laweh di Eropa.

## Rujukan
Republik Irlandia

**Republik Irlandia**, atau dikenal sebagai **Irlandia** sajo, adolah sabuah nagara di Eropa barat lauik nan tadiri dari 26 dari 32 county di pulau Irlandia. Ibu kota jo kota tagadangnyo adolah Dublin, di sisi timur pulau. 

Nagara ko adolah salah ciek nagara nan hutannyo paliang saketek di Eropa. Sampai akhia Abaik Patangahan, tanah ko bahutan labek. Patumbuahan rawa salimuik jo pambukaan hutan sacaro ekstensif untuak batani diyakini manjadi panyabab utamo gundulnyo hutan.

Pangaruah Samudra Atlantik jo pamanehan Aruih Taluak mampangaruahi pola cuaca di Irlandia. Suhu babedo sacaro regional, jo wilayah tangah sarato timur condoang labiah ekstrim. Namun, karano iklim lauik sadang, suhu jarang labiah randah dari −5 °C (23 °F) di musim dingin atau labiah tinggi dari 26 °C (79 °F) di musim paneh.

Politik Irlandia barado dalam karangko republik parlementer kesatuan. Oireachtas adolah parlemen nasional bikameral nan tadiri dari Presiden jo duo Dewan Oireachtas: Dáil Éireann (Dewan Perwakilan Rakyat) dan Seanad Éireann (Senat). Presiden manjabaik sabagai kapalo nagara nan dipiliah untuak maso jabatan tujuah tahun, jo dapek pulo dipiliah sakali lai. Presiden pado dasarnyo basifat seremonial, tapi dipicayokan jo kuaso konstitusional tatantu badasarkan saran Dewan Nagara, takah punyo kaleluasaan mutlak untuak marujuak RUU ka Mahkamah Agung untuak kaputusan tantang konstitusionalitasnyo.

Panduduak nagara ko pado tahun 2022 bajumlah 5.149.139 jiwa, nan sakitar 2,1 juta jiwa tingga di Area Dublin Rayo. Pado 2011, Irlandia punyo tingkek kelahiran tatinggi di Uni Eropa, 16 kelahiran per 1.000 panduduak.

## Rujukan
Republik Makedonia

**Makedonia Utara** atau sacaro rasmi **Republik Makedonia Utara** adolah nagara nan takuruang daratan di Eropa Tenggara. Nagara ko babatehan jo Kosovo di barat lauik, Serbia di utara, Bulgaria di timur, Yunani di selatan jo Albania di barat. Skopje, ibu kota jo kota tagadangnyo, adolah rumah bagi saparampek dari panduduaknyo.

Nagara ko adolah nagara demokrasi parlementer jo pamarentahan eksekutif nan tadiri dari koalisi partai-partai dari badan legislatif unikameral, jo cabang yudikatif independen. Majelis tadiri dari 120 kursi sarato anggotanyo dipiliah satiok ampek tahun. Presiden baperan sabagian gadang basipaik seremonial, jo kuaso sabananyo barado di tangan Pardana Mantari.

Pado sensus tahun 2021, panduduak Makedonia Utara bajumlah 1.836.713 jiwa, manurun dari pado hasia sensus 2002 nan bajumlah 2.022.547 jiwa. Manuruik sensus tahun 2002 ko, etnis tagadang iolah etnis Makedonia. Dilanjuikan dek urang Albania nan mandiami sabagian gadang barat lauik, urang Turki nan bajumlah 80.000 jiwa, dan bakamungkinan 260.000 urang Rumani.

## Catatan

## Rujukan
Maladewa

**Maladewa** atau sacaro rasmi **Republik Maladewa** adolah sabuah nagara kapulauan nan talatak di Samudera Hindia, Asia Selatan. Jo katinggian parmukaan tanah rato-rato 1,5 meter (4 kaki 11 inci) di ateh parmukaan lauik, sarato titiak alami tatinggi hanyo 2,4 meter (7 kaki 10 inci), iko adolah nagara jo latak tarandah di dunia. Dari 1.192 pulau nan taseba di sakitar 90.000 kilometer persegi (35.000 sq mi), labiah dari 80% nyo tadiri dari pulau-pulau karang nan manjulang kurang dari ciek meter di ateh lauik. Ibu kota nagaranyo iolah Malé.

Maladewa marupokan republik konstitusional presidensial, jo pangaruah kauik Presiden sabagai kapalo nagara jo kapalo pamarentahan. Presiden mangapaloi cabang eksekutif, nan ma angkek kabinet jo ateh parsatujuan Parlemen. Parlemen unikameral jo jumlah total anggotanyo ditantuan sasuai jumlah panduduak atol. Presiden jo anggota Parlemen manjabaik salamo limo tahun.

Manuruik sensus tahun 2022, panduduak Maladewa bajumlah 515.122 jiwa, mayoritas urang Maladewa nan bajumlah 382.751 jiwa. Per Mei 2021, tadapek 281.000 pakarajo asiang di Maladewa, dipakiroan 63.000 di antaronyo indak badokumen: 3.506 urang Cino, 5.029 urang Nepal, 15.670 urang Sri Lanka, 28.840 urang India, jo nan tagadang 112.588 urang Bangladesh. Imigran lainnyo tamasuak Filipina sarato babagai pakarajo asiang Barat.

## Catatan

## Rujukan
Federasi Mikronesia

**Federasi Mikronesia** adolah sabuah nagara pulau di Oseania. Nagara ko tadiri dari ampek nagara bagian — dari barat ka timur, Yap, Chuuk, Pohnpei, jo Kosrae — nan taseba di Pasifik barat. Tadapek 607 pulau nan mambantang sapanjang 2.900 km (1.802 mil) malintehi Kapulauan Caroline di sabalah timur Filipina. Pulau-pulau tu punyo laweh gabuangan sagadang 702 km2 (271 sq mi). Ibu kotanyo adalah Palikir, di Pohnpei

Politik Federasi Mikronesia balansuang dalam karangko republik demokratik perwakilan independen majelis federal. Presiden adolah kapalo nagara jo kapalo pamarentahan. Kuaso eksekutif dijalankan dek presiden jo kabinetnyo, sadangkan kuaso legislatif dipacik dek presiden jo Kongres. Yudikatif independen dari eksekutif jo legislatif.

Pado tahun 2019, panduduaknyo dipakiroan mancapai 104.468 jiwa. Panduduak asli nagara ko nan sabagian gadang adolah urang Mikronesia, tadiri dari babagai kalompok etnis. Iko punyo hampia 100% panduduak Kapulauan Pasifik jo Asia: Chuukese 48,8%, Pohnpeian 24,2%, Kosraean 6,2%, Yap 5,2%, pulau talua Yap 4,5%, Asia 1,8%, Polinesia 1,5%, lainnyo 6,4%, indak dikatahui 1,4%. Ado pulo minoritas urang Japang nan manikah salamo maso kolonial Japang.

## Rujukan
Kaharingan

**Kaharingan** adalah agamo asali urang Dayak di Pulau Kalimantan. Agama Kaharingan alah ado sajak lamo di Kalimantan bahkan sabalun agamo-agamo lainnyo masuak ka Kalimantan. Kini Kaharingan manjadi salah satu agamo saisuak di Indonesia nan masih batahan dan masih dianuik dek sabagian urang Dayak, khususnyo di Kalimantan Tengah dan Kalimantan Selatan. 

Kaharingan aratinyo tumbuah atau iduik, sarupo dalam istilah *danum kaharingan* (aia kaidupan). Panganuik Kaharingan picayo pado Tuhan Nan Maha Aso atau Pancipta Alam Samesta nan mampunyoi imbauan babeda-beda di tiok daerah (*Ranying Hatalla Langit / Suwara / Yustu Ha Latalla*). Agamo ko dianuik sacaro turun tamurun dan dihayati dek panganuiknyo di Kalimantan. Ucapan salam dalam agamo Kaharingan adolah "*Tabe Salamat Lingu Nalatai, Salam Sahujud Karendem Malempang*" nan barasa dari bahaso Sangiang nan baarati "*Salamaik batamu, semoga dalam kaadaan bahagia*". Agamo Kaharingan pun mampunyoi simbol surang nan disabuik Batang Garing, nan aratinyo *pohon kaidupan* dalam bahaso Sangiang. Simbol iko banyak dipakai dalma bangunan urang Dayak, bahkan dalam ragi pakaian batiak.

Akibaik pamarintah Indonesia nan mawajibkan panduduak jo warganagara untuak manganuik salah satu agamo resmi nan diakui dek pamarintah Republik Indonesia, mako sajak 20 April 1980 agamo Kaharingan akianyo dikategorikan sabagai salah satu cabang dari agamo Hindu (imbauannyo manjadi Hindu Kaharingan). Sainggo dalam pambuatan KTP, panganuik Kaharingan ka mancantumkan Hindu pado kolom agamonyo. Sarupo jo agamo Tollotang di urang Bugih nan mampunyoi pasamoan jo Hindu dalam ritual pangorbanan binatang suci nan dalam agamo Hindu disabuik *[[Yadnya]]*, nan kudian diresmikan manjadi Hindu Tollotang.

## Rujuakan
Malta

**Malta** atau sacaro rasmi **Republik Malta** (bahaso Malta: *Repubblika ta' Malta*), adolah nagara pulau di Eropa Selatan, nan talatak di Lauik Mediterania. Nagara ko tadiri dari sabuah kapulauan, antaro Itali jo Libya. Itu talatak 80 km (50 mil) selatan Sisilia (Italia), 284 km (176 mil) timur Tunisia, dan 333 km (207 mil) utara Libya. Ibu kota nagaranyo iolah Valletta.

Politik Malta barado dalam karangko republik demokrasi perwakilan parlementer, dima Presiden sabagai kapalo nagara. Sistem parlementer jo administrasi publiknyo sarupo jo sistem Westminster. Kuaso eksekutif barado ditangan presiden jo arahan umum sarato kendali pamarentahan tatap barado ditangan Pardana Mantari nan manjadi kapalo pamarentahan jo kabinet. Parlemen unikameral tadiri dari presiden jo Dewan Perwakilan Rakyat (bahaso Malta: *Kamra tad-Deputati*) nan punyo 65 anggota, dipiliah untuak maso jabatan limo tahun.

Manuruik sensus tahun 2021, panduduak Malta mancapai 519.562 jiwa, maningkek dibandiangan tahun 2011 nan dipakiroan bajumlah 408.000 jiwa. Panduduak asli Malta marupokan mayoritas pulau. Namun, ado minoritas, nan tagadang adolah urang Inggirih, banyak diantaronyo pensiunan.

## Rujukan
Kapulauan Marshall

**Kapulauan Marshall** (Marshallese: *Ṃajeḷ*) atau sacaro rasmi **Republik Kapulauan Marshall** (Marshallese: *Aolepān Aorōkin Ṃajeḷ*) adolah sabuah nagara kapulauan di dakek Guam di Samudra Pasifik, agak ka barat dari Garih Pananggalan Internasional. Sacaro geografis, nagara ko marupokan bagian dari kalompok pulau nan labiah gadang di Mikronesia. Kapulauan Marshall barado di ateh gunuang barapi kuno nan tarandam, kamudian manyumbua dari dasar samudra, sakitar satangah jalan antaro Hawaii jo Australia, di utara Nauru jo Kiribati, di sabalah timur Federasi Mikronesia, sarato di selatan wilayah AS nan dipasangketaan Pulau Wake.

Atol jo pulau mambantuak duo kalompok: Ratak (matohari tabik) jo Ralik (matohari tabanam). Kaduo rangkaian pulau ko talatak kiro-kiro sajajar, mambantang dari barat lauik ka tenggara, tadiri dari 750.000 mil persegi (1.900.000 km2) lauik tapi hanyo sakitar 70 mil persegi (180 km2) daratan. Masiang-masiang mancakuik 15-18 pulau jo atol.

Pamarentahan Kapulauan Marshall bajalan di bawah sistem campuran parlementer-presidensial sabagaimano diatur dalam Konstitusi 1979. Presiden, nan marupokan kapalo nagara jo kapalo pamarentahan, dipiliah dek 33 senator Nitijela. Ampek dari limo presiden na alah tapiliah sajak Konstitusi diadopsi pado tahun 1979, alah manjadi kapalo adat tatinggi.

Historis jumlah panduduak Kapulauan Marshall indak dikatahui. Pado tahun 1862, panduduaknyo dipakiroan mancapai 10.000 jiwa. Pado sensus tahun 2011, panduduaknyo bajumlah 53.158 jiwa, sadangkan tahun 2022 dipakiroan bajumlah 61.988 jiwa. Labiah dari duo patigo panduduak tingga di ibu kota, Majuro, jo pusek perkotaan sekunder, Ebeye. Angko ko indak tamasuak panduduak asli nan alah pindah ka tampek lain; Asosiasi Karajo Samo Bebas mamungkinkan panduduak asli Kapulauan Marshall untuak bebas pindah ka Amerika Sarikat jo bakarajo di sinan. Sakitar 4.300 panduduak asli pindah ka Springdale, Arkansas di Amerika Sarikat; angko ko mawakiaan konsentrasi tagadang panduduak asli Kapulauan Marshall di lua kapulauan.

## Rujukan